## ÚSTAVNOPRÁVNY VÝBOR

**NÁRODNEJ RADY SLOVENSKEJ REPUBLIKY**

89. schôdza

Č.: KNR-UPV-4475/2025-4

319

**U z n e s e n i e**

**Ústavnoprávneho výboru Národnej rady Slovenskej republiky**

**z 5. júna 2025**

k vládnemu návrhu **zákona, ktorým sa mení a dopĺňa zákon č. 245/2008 Z. z. o výchove a vzdelávaní (školský zákon)** a o zmene a doplnení niektorých zákonov v znení neskorších predpisov (tlač 812)

 **Ústavnoprávny výbor Národnej rady Slovenskej republiky**

 **A. s ú h l a s í**

 s vládnym návrhom zákona, ktorým sa mení a dopĺňa zákon č. 245/2008 Z. z. o  výchove a vzdelávaní (školský zákon) a o zmene a doplnení niektorých zákonov v znení neskorších predpisov (tlač 812);

 **B. o d p o r ú č a**

Národnej rade Slovenskej republiky

 vládny návrh zákona, ktorým sa mení a dopĺňa zákon č. 245/2008 Z. z. o výchove a  vzdelávaní (školský zákon) a o zmene a doplnení niektorých zákonov v znení neskorších predpisov (tlač 812) **schváliť** so zmenami a doplnkami uvedenými v prílohe tohto uznesenia;

**C. p o v e r u j e**

 predsedu výboru

 predložiť stanovisko výboru k uvedenému návrhu zákona predsedníčke gestorského Výboru Národnej rady Slovenskej republiky pre vzdelávanie, vedu, mládež, šport a cestovný ruch.

 Miroslav Čellár

 predseda výboru

overovatelia výboru:

Štefan Gašparovič

Branislav Vančo

## P r í l o h a

**k uzneseniu Ústavnoprávneho**

**výboru Národnej rady SR č. 319**

**z 5. júna 2025**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

## Pozmeňujúce a doplňujúce návrhy

**k vládnemu návrhu zákona, ktorým sa mení a dopĺňa zákon č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov (tlač 812)**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. V čl. I sa za bod 6 vkladá nový bod 7, ktorý znie:

„7. Za § 149a sa vkladá § 149b, ktorý vrátane nadpisu znie:

„§ 149b

Štipendium poskytované Ministerstvom obrany Slovenskej republiky

1. Ministerstvo obrany Slovenskej republiky (ďalej len „ministerstvo obrany“) môže žiakovi strednej školy poskytovať štipendium, ak sa zákonný zástupca neplnoletého žiaka alebo plnoletý žiak v zmluve o poskytovaní štipendia uzavretej medzi ministerstvom obrany a zákonným zástupcom neplnoletého žiaka alebo plnoletým žiakom zaviaže, že
2. najneskôr do 15 dní od ukončenia vzdelávania v strednej škole požiada o prijatie do štátnej služby profesionálneho vojaka a
3. zotrvá v služobnom pomere po dohodnutú dobu.
4. Štipendium sa poskytuje podľa štipendijného programu schváleného ministerstvom obrany.
5. Zmluva o poskytovaní štipendia podľa odseku 1 obsahuje najmä
6. výšku štipendia,
7. dobu zotrvania v služobnom pomere,
8. podmienky poskytovania štipendia,
9. dôvody zániku nároku na vyplácanie štipendia,
10. podmienky vrátenia štipendia.
11. Doba zotrvania v služobnom pomere dohodnutá podľa odseku 3 písm. b) nesmie byť dlhšia ako dvojnásobok doby, počas ktorej bolo žiakovi poskytované štipendium.
12. Ministerstvo obrany môže poveriť strednú školu organizačným zabezpečením poskytovania a vyplácania štipendia podľa odseku 1 na základe zmluvy, ktorá obsahuje najmä
13. objem finančných prostriedkov určených na poskytovanie štipendia,
14. obdobie, za ktoré sa štipendium poskytuje,
15. spôsob poskytovania a vyplácania finančných prostriedkov,
16. termín, do ktorého stredná škola predloží ministerstvu obrany vyúčtovanie finančných prostriedkov podľa písmena a).
17. Ministerstvo obrany schvaľuje a zverejňuje na svojom webovom sídle
18. štipendijné programy
19. podmienky poskytovania štipendia, ktorými sú najmä
20. počet žiakov, ktorým sa poskytne štipendium,
21. študijné výsledky požadované na poskytnutie štipendia,
22. lehota na podávanie žiadosti o poskytovanie štipendia,
23. spôsob a kritériá vyhodnocovania žiadostí o poskytovanie štipendia.
24. Na poskytovanie štipendia nie je právny nárok.“.“.

Doterajšie body sa primerane prečíslujú.

Novo vložený bod 7 nadobúda účinnosť dňom vyhlásenia.

Navrhuje sa poskytovať štipendium žiakom stredných škôl v  priebehu ich štúdia ako určitú formu motivačného príspevku za  protihodnotu v podobe záväzku týchto žiakov stať sa súčasťou ozbrojených síl Slovenskej republiky a vykonávať štátnu službu profesionálneho vojaka po dobu dohodnutú v zmluve o  poskytovaní štipendia. Štipendium sa bude poskytovať vo  vybraných študijných a učebných odboroch vzdelávania z rozpočtu Ministerstva obrany Slovenskej republiky. Cieľom poskytovania štipendia je podporiť záujem žiakov stredných škôl o vzdelávanie vo vybraných odboroch vzdelávania, motivovať ich k dosahovaniu kvalitných študijných výsledkov a po skončení ich štúdia k výkonu štátnej služby profesionálneho vojaka v služobnom pomere k Slovenskej republike. Prínosom bude získanie kvalitného personálu vo vybraných vojenských odbornostiach a doplnenie ozbrojených síl Slovenskej republiky. Výška štipendia bude závisieť od hodnotenia žiaka za predchádzajúci školský polrok, pričom za obdobie letných prázdnin sa štipendiu nebude poskytovať. Podmienky poskytovania štipendiu budú uvedené v zmluve o poskytovaní štipendia, ako aj zverejnené na webovom sídle Ministerstva obrany Slovenskej republiky.

Nové ustanovenie § 149b zákona č. 245/2008 Z. z. o výchove a vzdelávaní a o zmene a doplnení niektorých zákonov v znení neskorších predpisov bude tvoriť právny základ na poskytovanie štipendia žiakom stredných škôl podľa vyššie uvedených podmienok, pričom Ministerstvo obrany Slovenskej republiky plánuje poskytovať predmetné štipendiá od 1. septembra 2026. Navrhované opatrenie si nevyžiada dodatočné navýšenie finančných zdrojov rozpočtovej kapitoly Ministerstva obrany Slovenskej republiky.

1. Za článok I sa vkladá nový článok II, ktorý znie:

„Čl. II

Zákon č. 281/2015 Z. z. o štátnej službe profesionálnych vojakov a o zmene a doplnení niektorých zákonov v znení zákona č. 378/2015 Z. z., zákona č. 125/2016 Z. z., zákona č. 69/2018 Z. z., zákona č. 107/2018 Z. z., zákona č. 177/2018 Z. z., zákona č. 347/2018 Z. z., zákona č. 35/2019 Z. z., zákona č. 319/2019 Z. z., zákona č. 377/2019 Z. z., zákona č. 477/2019 Z. z., zákona č. 126/2020 Z. z., zákona č. 309/2020 Z. z., zákona č. 76/2021 Z. z., zákona č. 310/2021 Z. z., zákona č. 412/2021 Z. z.,  zákona č. 92/2022 Z. z., zákona č. 125/2022 Z. z., zákona č. 350/2022 Z. z., zákona č. 420/2022 Z. z.,  nálezu Ústavného súdu Slovenskej republiky č. 130/2024 Z. z. a zákona č. 375/2024 Z. z. sa mení a dopĺňa takto:

1. V § 28 ods. 1 písm. a) prvom bode sa za slovo „roky“ vkladajú slová „alebo na dobu dohodnutú v zmluve o poskytovaní štipendia36a)“.

Poznámka pod čiarou k odkazu 36a znie:

„36a) § 149b zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení zákona č. ..../2025 Z. z.“.

1. V poznámke pod čiarou k odkazu 41 sa vypúšťajú slová „o výchove a vzdelávaní (školský zákon) a o zmene a doplnení niektorých zákonov“.

Nasledujúci článok sa primerane prečísluje.

Novo vložený článok II nadobúda účinnosť dňom vyhlásenia.

V súvislosti s vložením nového článku sa primerane upraví názov zákona.

K bodu 1: V súvislosti s doplnením § 149b v školskom zákone, v ktorom sa navrhuje ustanoviť Ministerstvu obrany Slovenskej republiky  možnosť štipendium pre žiakov stredných škôl, ktorí sa zaviažu po skončení štúdia na strednej škole požiadať o prijatie do štátnej služby profesionálneho vojaka a zotrvať v služobnom pomere po dohodnutú dobu, sa ustanovuje, že do dočasnej štátnej služby sa vymenuje profesionálny vojak po skončení prípravnej štátnej služby na dobu dohodnutú v zmluve o poskytovaní štipendia. Táto doba nesmie byť dlhšia ako dvojnásobok doby, počas ktorej bolo žiakovi strednej školy poskytované štipendium Ministerstvom obrany Slovenskej republiky.

K bodu 2: Legislatívno-technická úprava súvisiaca s doplnením odkazu 36a.